Biler har enten framhjulstrekk, bakhjulstrekk eller firehjulstrekk. Dominerende i dag er framhjulstrekk, med motoren montert framme. Grunnen er sparte kostnader, ved at motoren sitter nær drivhjulene og ikke trenger lang kraftoverføring. Det er nesten bare BMW og Mercedes-Benz som fremdeles lager biler med bakhjulstrekk i stor utstrekning. De begrunner dette med bedre kjøreegenskaper.